**Teze za Nacrt prijedloga Zakona o izmjenama i dopunama**

**Zakona o financiranju vodnoga gospodarstva**

Donošenje ovoga Zakona nužno je radi prenošenja odredbi uređenih Uredbom o izmjenama i dopunama Zakona o financiranju vodnoga gospodarstva (Narodne novine, broj 119/2015), a koja je donesena sukladno Zakonu o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora (Narodne novine, broj 102/2015). Predložene izmjene i dopune odnose se na:

* produljenje roka iz članka 95. Zakona o financiranju vodnoga gospodarstva, a koji se odnosi na obračun naknade za korištenje voda, odnosno isti se prolongira na 1. siječnja 2017. godine,
* integraciju namjena za koje se troše sredstva naknade za korištenje voda i naknade za zaštitu voda, tako da se omogući njihova preraspodjela prema projektima koje Europska komisija ocjeni podobnim za sufinanciranje iz fondova Europske unije,
* novu namjenu potrošnje vodnoga doprinosa - financiranje gradnje građevina za navodnjavanje te financiranje namjena koje se financiraju i iz naknade za uređenje voda te
* novu namjenu korištenja naknade za uređenje voda - gradnja i održavanje građevina za detaljnu melioracijsku odvodnju odnosno financiranje gradnje građevina urbane oborinske odvodnje.